26a245aaf201d48c97b74fbeac8a3a36

Hej

  
Jeg har fundet en jeg godt kan lide men han er kriminel kan man godt være kærester??

  
 
Kan man være sammen med en Kriminel
===================================


ungzone.dk
2020.29

 Hejsa,

Det er lidt svært at svare konkret på dit spørgsmål, da du ikke uddyber, hvordan han er kriminel. Som udgangspunkt er det en god idé at være meget påpasselig og opmærksom, hvis man forelsker sig i en, som er kriminel - også når I er så unge. Personligt ville jeg afholde mig fra det, for der vil altid være en risiko for, at noget kommer til at gå udover dig eller jer. Dette er selvfølgelig hvis der er tale om lidt større kriminelle handlinger, som tyveri, hærværk, salg af stoffer, vold, seksuelle overgreb eller lignende. Hvis han er kriminel på den måde, at han går over vejen selvom der er rødt lys, vil jeg ikke mene der er et problem. Men er man kriminel på en lidt mere alvorlig måde (som for eksempel nogle af de ting jeg har nævnt), skal man virkelig tænke sig om. Der er mange mulige negative konsekvenser, og det skal man vide. 

Pas på med at indgå i noget seriøst med en fyr, som foretager sig kriminelle ting. 

Jeg håber du kunne bruge mit svar, selvom det ikke er så konkret. Du er altid velkommen til at skrive ind igen. 

Mange hilsner fra Regitze 

 